hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
2020 թվականի 44-օրյա պատերազմի հրադադարի հաստատումից մեկ ամիս անց՝ դեկտեմբերի 13-ին, ադրբեջանական կողմին հանձնվեց Հադրութի շրջանից մնացած երկու գյուղերը՝ Հին Թաղերն ու Խծաբերդը: Այդ օրը նշված հայտվածից  գերեվարվել էր Շիրակից դիրքերը պաշտպանելու մեկնած 62 կամավորական: Այս դիրքերը կորցնելու և գերության մեջ հայտնվելու մասին իրարամերժ տեղեկություններ կան:
forrights.am-ը զրուցել է Հին Թաղեր և Խծաբերդ գյուղերի տարածքներից գերեվարված և հայրենադարձված Մելս Ամբարդարյանի հետ: Նա մեզ հետ զրույցում նշեց, որ հրամանատարից հեռախոսի միջոցով հրաման են ստացել դիրքերրից իջնել:
«Այդ հրամանը ստանալուց հետո գնում ենք հրամանատարի ասած ճանապարհով: Մեծ դժվարությամբ ենք հասնում նշված վայր, քանի որ մեզ հետ կային հիվանդ զինծառայողներ: Հասնելով հրամանատարի նշած տեղանքը հայտնվում ենք ադրբեջանական շրջափակման մեջ: Հրամանատարի նշված տեղը նույնպես Խծաբերդում էր: Հրամանատարը մեզ ասել էր, եթե հանդիպեք ադրբեջանական զինծառայողների, ապա նրանք լինելու են ռուսական խաղաղապահների ուղեկցությամբ: Հրամանատարը մեզ ասել էր, որ նման իրավիճակում հայտնվելու դեպքում պետք է զանգահարենք իրեն, ինքը գալու է և հարցերը կարգավորելու է:
Շրջափակման մեջ հայտնվելուց հետո փորձում ենք կապ հաստատել հրամանատարի հետ, բայց կապ չկար՝ ոչ հեռախոսային, ոչ ռադիոկապ:
Հրամանատարը իր նշած տեղում չէր, միայն ադրբեջանական զինծառայողներն էին, փորձում էինք բանակցություններ սկսել: Ադդրբեջանական զինվորները մեզ ասում են, որ շուտով գալու են ռուս խաղաղապահները և մեզ դուրս են հանելու այս տարածքից: Որոշակի ժամանակ սպասում ենք, բայց ոչ ոք չի գալիս: Հետո մեզ ասում են, որ գալու են իրենց (ադրբեջանցի զինծառայողների, հեղ.)  մոտից տանեն, որպեսզի մեր տարածք զենքերով չմտնենք, պետք է զենքերը թողնեք և նոր մոտենաք մեզ: Նաև ասացին, որ հետո մեր զենքերը խաղաղապահները կհանձնեն մեզ: Այդ պայմանով մոտենում ենք իրենց, խաղաղապահների՝ մեզ դուրս հանելու փոխարեն մեզ ուղեկցում են մինչև Ադրբեջան»,-ասում է նախկին ռազմագերին:
Հադրութի շրջանի Հին Թաղեր և Խծաբերդ տարածքում գերեվարված 62 շիրակցիներից 30-ը դեռևս գերության մեջ են գտնվում, հայրենադարձված 32 զինծառայողները քրեական գործի շրջանակներում տուժող են ճանաչվել: 2021 թվականին փաստաբան Վահան Հովհաննդիայնը հրապապարակեց այս զինծառայողներից մի քանիսի ցուցմունքը՝ շեշտադրմամբ, որ վեց տանսյակ հայ զինծառայող գերի է ընկել մեկ տասնյակից էլ քիչ ադրբեջանցիների:
Մելս Ամբարդարյանը, սակայն, հակառակն է պնդում: Նա վստահեցնում է, որ տարածքում ադրբեջանցի զինծառայողների թիվը շատ է եղել:
«Այդտեղ գումարտակի կազմից ավելի ադրբեջանցիներ կային, իրենք մեզ հետևում էին նաև լեռնային հատվածներից, երևում էր իրենց լույսերը: Իրենք արդեն նստել էին այն դիրքերում որտեղից մեր մոբիլիզացիոն զորքերը դուրս էին եկել, մենք հայտնվել էինք ուղիղ նշանառության տակ: Իրենք գումարտակից ավել էին, որը կազմված է 200-500 զինծառայողից: Մենք 62 շիրակցիներով էինք:
Այդ ցուցմունքն իրականությանը չի համապատասխանում, այտեղից ընտրովի հատվածներ են հրապարակվել: Ցուցմունքի մեջ մի քանի ադրբեջանցու ներկա լինելը նշվել է այն պարագայում, երբ մոտեցել ենք ադրբեջանցիներին իրենցից հինգ-վեց հոգի խուզարկել է մեզնից յուրաքանչյուրին ու ուղեկցել են»,- ասում է նա և շեշտում, որ հրաման են ունեցել ադրբեջանցիներին հանդիպելու դեպքում նախահարձակ չլինել:
«Հրամանատարի հետ խոսել էինք գերևարումից ժամեր առաջ, երբ ասում էր՝ իջեք: Դրանից հետո հնարավոր չի եղել իր և մյուս սպայական կազմի հետ կապի դուրս գալ: Իրենք մեզ հաճախականություն էին տվել, բայց կապ հաստատել չէր լինում: Ռուս զինծառայողներ էլ չկային: Մեզ հրաման էին տվել, որ ադրբեջանցի ծառայողներին հանդիպելու պարագայում առաջինը մենք չենք կրակում, քանի որ մենք չենք ուզում սադրանքեր, պետք է նրանցից հեռու կանգնենք և կապնվենք հրամանատարության հետ»,- ասաց նա:
Մելս Ամբարդարյանի խոսքերից ենթադրելի է դառնում, որ այդ դիրքերը Ադրբեջանցիներին հանձնելու մտադրություն է եղել, քանի որ հրաման են ստացել դիրքերից իջնելու մասին, բայց նրանց որևէ մեկը չի եկել փոխարինելու:
«Դիրքերում փոխարինողներ չեն եկել ու փորձել ենք իմանալ… իմ կարծիքով տվյալ տարածքը հանձնվելու էր, հանձնել են իշխանությունները: Մեզ չեն ասել դուրս արեք, որ հանձնելու ենք, չեն էլ ասել՝ դուրս արեք հերթափոխը ճանապարհին է, մեզ ասել են՝ դուրս արեք, գնում ենք տուն: Հարց առաջացավ, թե ով է պահելու այս դիրքերը, բայց դրանք որոշեցինք իջնել և գումարտակի հրամանատարին ուղղել: Հրամանատարը եղել է Նոր Թաղեր-Խծաբերդի տարածքի այլ դիրքերում, որը այս պահին գտնվում է Ադրբեջանի վերահսկողության տակ»,- նշեց նա:
Ի դեպ, անհայտ է, թե հրամանատարը, որը կալանավորված է և անցնում է քրեական գործով, ինչպես է կարողացել այլ զինծառայողների հետ տարածքից հեռանալ և չհայտնվել գերության մեջ:
Մելս Ամբարդարյաին Բաքվում  դատապարտվել են վեց տարվա ազատազրկման՝ ապօրինի զենք-զինամթերք կրելու և առանց փաստաթղթերի սահմանը հախտելու համար: Նա այնտեղ մնացել է տասը ամիս: Նախկին ռազմագերին Բաքվում անցկացրած օրերի մասին առայժմ չի ցանկանում խոսել:
Նախորդ նյութըՄեկնարկել է 44-օրյա պատերազմի հանգամանքներն ուսումնասիրող քննիչ հանձնաժողովի առաջին նիստը
Հաջորդ նյութըԱդրբեջանական իշխանությունների ատելության քաղաքականությունն ունի 2 հիմնական հենասյուն՝ էթնիկ ու կրոնական․ Արման Թաթոյանի հանդիպումը ԵՊՀ Արևելագիտության ֆակուլտետում
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Ադրբեջանը կրկին խախտել է հրադադարի ռեժիմը
Նյու Յորքում կայացել է Փաշինյանի և Բլինքենի հանդիպումը
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.